b'\n_START_ARTICLE_\nAndy Murray\n_START_SECTION_\nTidligste \xc3\xa5r\n_START_PARAGRAPH_\nAndy Murrays foreldre er Will og Judy. Andys morfar, Roy Erskine, var profesjonell fotballspiller og spilte reservelagskamper for Hibernian og i det skotske ligasystemet for Stirling Albion og Cowdenbeath. Murrays bror, Jamie, er ogs\xc3\xa5 profesjonell tennisspiler, hovedsakelig i doubles-turneringer. Etter foreldrenes skilsmisse da han var ni \xc3\xa5r, bodde Andy og Jamie med faren. Murray begynte senere p\xc3\xa5 Dunblane High School. Murray er samboer med Kim Sears, som ofte er \xc3\xa5 se p\xc3\xa5 tribunen under kampene._NEWLINE_Som 15-\xc3\xa5ring ble Murray spurt om han ville trene med Rangers Football Club p\xc3\xa5 deres fotballakademi, men takket nei for \xc3\xa5 kunne fokusere p\xc3\xa5 tenniskarri\xc3\xa8ren i stedet. Murrays tennisforbilde er Andre Agassi.\n_START_SECTION_\nDunblane-massakren\n_START_PARAGRAPH_\nMurray gikk p\xc3\xa5 Dunblane Primary School, og var p\xc3\xa5 skolen da Dunblane-massakren inntraff i 1996. Thomas Hamilton skj\xc3\xb8t og drepte 17 mennesker f\xc3\xb8r han skj\xc3\xb8t seg selv. Murray tok dekning i et klasserom. Murray sier selv han var for ung til \xc3\xa5 forst\xc3\xa5 hva som skjedde og er lite villig til \xc3\xa5 snakke om hendelsen i intervjuer. Ikke desto mindre sier han i sin selvbiografi Hitting Back at har deltatt p\xc3\xa5 en ungdomsleir drevet av Hamilton, og at moren ga Hamilton skyss i sin bil.\n_START_SECTION_\nSkadeproblemer\n_START_PARAGRAPH_\nMurray lider av en tilstand kalt delt kneskjell (\xc2\xabdelt knesk\xc3\xa5l\xc2\xbb), en tilstand der knesk\xc3\xa5len forblir i to deler i stedet for \xc3\xa5 vokse sammen, slik det vanligvis gj\xc3\xb8r i tidlig barndom. Han ble diagnostisert som 16-\xc3\xa5ring og m\xc3\xa5tte da ta pause fra tennisen i ca. et halvt \xc3\xa5r. Murray tar seg ofte til kneet under kamper og har ogs\xc3\xa5 m\xc3\xa5ttet trekke seg fra turneringer av samme \xc3\xa5rsak. Likevel klarer han seg forhodsvis godt takket v\xc3\xa6re ulike behandlinger.\n_START_SECTION_\nAndre turneringer\n_START_PARAGRAPH_\nMurray har spilt p\xc3\xa5 det britiske Davis Cup-laget i \xc3\xa5rene 2005\xe2\x80\x9307. Han har spilt totalt tolv Davis Cup-kamper hvorav han har vunnet sju.\n_START_SECTION_\nNasjonalf\xc3\xb8lelse\n_START_PARAGRAPH_\nMurray oppfatter seg selv som b\xc3\xa5de skotsk og britisk, hvilket han ogs\xc3\xa5 formelt er. F\xc3\xb8r Wimbledon 2006 for\xc3\xa5rsaket Murray offentlig debatt i Storbritannia da han ble sitret p\xc3\xa5 \xc3\xa5 ha sagt han ville \xc2\xabheie p\xc3\xa5 alle andre lag enn England\xc2\xbb under VM i fotball 2006. Som en f\xc3\xb8lge av disse uttalelsene fikk han store mengder med hatefulle kommentarer p\xc3\xa5 sin nettside._NEWLINE_Murray forklarte at kommentarene falt under et ikke spesielt seri\xc3\xb8st intervju med den britiske sportssjournalisten Maurice Russo, som spurte om han ville heie p\xc3\xa5 Skottland under fotball-VM, selv om journalisten visste at Skottland ikke var kvalifisert. _NEWLINE_I et intervju med Gabby Logan for BBC-programmet Inside Sport sa Murray at han var b\xc3\xa5de skotsk og britisk og hadde det bra med sin britiske identitet. Han sa han ikke s\xc3\xa5 noen konflikt mellom de to og var like stolt av dem begge. Han har ogs\xc3\xa5 pekt p\xc3\xa5 at han er \xc2\xabkvart\xc2\xbb engelsk, ettersom han har familie som kommer fra Newcastle, og at kj\xc3\xa6resten, Kim Sears, er engelsk. I finalen i Wimbledon 2013 var det like mange skotske flagg som vaiet p\xc3\xa5 tribunene som det britiske.'